CELEX: 32006R1950
Language: bg
Date: 2006-12-13 00:00:00
Title: Регламент (ЕО) № 1950/2006 на Комисията от 13 декември 2006 година за изготвяне, в съответствие с Директива 2001/82/ЕО на Европейския парламент и на Съвета относно кодекса на Общността за ветеринарните лекарствени продукти, на списък с вещества, които са от съществено значение за лечението на еднокопитни животниТекст от значение за ЕИП.

Важна правна забележка

|

32006R1950

Официален вестник n° L 367 , 22/12/2006 стр. 0033 - 0045 Официален вестник n° L 314 , 01/12/2007 стр. 0623 - 0635

		20061213Регламент (ЕО) № 1950/2006 на Комисиятаот 13 декември 2006 годиназа изготвяне, в съответствие с Директива 2001/82/ЕО на Европейския парламент и на Съвета относно кодекса на Общността за ветеринарните лекарствени продукти, на списък с вещества, които са от съществено значение за лечението на еднокопитни животни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти [1], и по-специално член 10, параграф 3 от нея,като има предвид, че:(1) Ветеринарни лекарствени продукти не могат да бъдат пуснати на пазара на държава-членка, ако не е издадено разрешение за търгуване от компетентните органи на тази държава-членка в съответствие с Директива 2001/82/ЕО или в съответствие с Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата [2].(2) Ветеринарни лекарствени продукти за животни, отглеждани за производство на храна, включително еднокопитни животни, могат да получат разрешение само при условия, които гарантират, че произведените храни ще бъдат безопасни за потребителите по отношение на някои остатъчни вещества от тези лекарствени продукти, в съответствие с Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход [3].(3) Поради причините, установени в Съобщението на Комисията до Съвета и Европейския парламент относно наличността на ветеринарните лекарствени продукти [4], наличната гама от разрешени ветеринарни лекарствени продукти, особено за животни, отглеждани за производство на храна, постепенно намалява.(4) Следователно, за да се отговори на нуждите от здравеопазване и благосъстояние на животните, отглеждани за производство на храна, като например животни от семейството на еднокопитните животни, без това да излага на риск високата степен на защита на потребителите, са необходими мерки, насочени към устойчивото разширяване на терапиите.(5) Чрез дерогацията, предвидена в Директива 2001/82/ЕО, за еднокопитни животни, предназначени за клане за консумация от човека, могат да се предписват вещества, които са от съществено значение за тяхното лечение, наричани по-долу "основни вещества", при условие на период на изчакване от най-малко шест месеца.(6) Следователно, по смисъла на тази дерогация, трябва да бъде установен списък с основи вещества. Едно вещество се включва в този списък само при изключителни обстоятелства, когато не е разрешено задоволително алтернативно лечение за терапевтични указания и когато, ако не бъде лекувано, състоянието на животното би могло да му причини ненужно страдание.(7) Специфични болестни състояния или зоотехнически цели могат да изискат наличие на избор от вещества, за да бъдат задоволени различните изисквания, свързани с възрастта и използването от еднокопитни животни.(8) Тъй като съгласно Директива 2001/82/ЕО вещества, изброени в приложения I, II и III към Регламент (ЕИО) № 2377/90, които не са разрешени в продукти, предназначени за еднокопитни животни, могат, в определени случаи, да се използват за лечение на еднокопитни животни, тези вещества не следва да фигурират в списъка с основните вещества. Освен това в този списък не следва да се включват вещества, изброени в приложение IV към Регламент (ЕИО) № 2377/90. Следователно включването на вещество в приложения I—IV към Регламент (ЕИО) № 2377/90 следва да изключва неговата употреба като основно вещество по смисъла на настоящия регламент.(9) Необходимо е да се гарантира уместно наблюдение на еднокопитни животни, които са лекувани с основни вещества. Поради това, за да бъде защитено здравето на потребителите, следва да се прилагат механизмите за контрол, установени в Решение 93/623/ЕИО на Комисията от 20 октомври 1993 г. относно идентификационния документ (паспорт), придружаващ регистрираните еднокопитни [5] и Решение 2000/68/ЕО от 22 декември 1999 г. за изменение на Решение 93/623/ЕИО на Комисията и относно установяване на идентификация за еднокопитни животни за разплод и доотглеждане [6].(10) Необходимо е да се гарантира, че всяко изменение на списъка с основни вещества е обект на хармонизирана научна оценка, извършена от Европейската агенция по лекарствата, установена с Регламент (ЕО) № 726/2004. В допълнение държавите-членки и професионалните ветеринарни сдружения, които са поискали изменение на този списък, следва надлежно да аргументират своето искане и да предоставят съответните научни данни.(11) Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,ПРИЕ НАСТОЯЩИЯ РЕГЛАМЕНТ:Член 1Списъкът с вещества, които са от съществено значение за лечението на еднокопитни животни, наричани по-долу "основни вещества", който се прилага чрез дерогация от член 11 от Директива 2201/82/ЕО, е посочен в приложението към настоящия регламент.Член 2Основните вещества могат да се използват за специфични болестни състояния, нужди от лечение или зоотехнически цели, определени в приложението, в случаите, когато нито един от лекарствените продукти, разрешени за еднокопитни животни или посочени в член 11 от Директива 2001/82/ЕО, не би довел до също толкова задоволителни резултати от гледна точка на успешното лечение на животното, избягването на ненужното страдание за животното или гарантирането на безопасността на тези, които лекуват животното.По смисъла на първия параграф алтернативите, изброени в приложението, трябва да се вземат предвид.Член 31. Основните вещества могат да се използват само в съответствие с член 10, параграф 1 от Директива 2001/82/ЕО.2. Подробностите за лечение с основни вещества трябва да се регистрират в съответствие с указанията, установени в раздел IX на идентификационния документ за еднокопитни животни, установен в Решения 93/623/ЕО и 2000/68/ЕО.Член 4Всяко вещество, което е вписано в един от списъците в приложения I—IV към Регламент (ЕО) № 2377/90 или чиято употреба за еднокопитни животни е забранена по силата на законодателството на Общността, не се използва повече като основно вещество по смисъла на настоящия регламент.Член 51. По искане на Комисията Европейската агенция по лекарствата гарантира, че Комитетът по лекарствени продукти за ветеринарна употреба извършва научна оценка на всеки проект за изменение на списъка, посочен в приложението.В срок до 210 дни след получаване на такова искане Европейската агенция по лекарствата представя на Комисията становище относно научната уместност на изменението.Когато е уместно, се провеждат също консултации с Европейския орган по безопасност на храните.2. Когато държави-членки или професионални ветеринарни сдружения отправят към Комисията искане за изменение на списъка, посочен в приложението, те надлежно аргументират своето искане и включват всички налични научни данни.Член 6Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 13 декември 2006 година.За КомисиятаGünter VerheugenЗаместник-председател[1] ОВ L 311, 28.11.2001 г., стр. 1. Директива, последно изменена с Директива 2004/28/ЕО (ОВ L 136, 30.4.2004 г., стр. 58).[2] ОВ L 136, 30.4.2004 г., стр. 1.[3] ОВ L 224, 18.8.1990 г., стр. 1. Регламент, последно изменен с Регламент (ЕО) № 1451/2006 на Комисията (ОВ L 271, 30.9.2006 г., стр. 37).[4] COM(2000) 806 окончателно, 5.12.2000 г.[5] ОВ L 298, 3.12.1993 г., стр. 45.[6] ОВ L 23, 28.1.2000 г., стр. 72.--------------------------------------------------20061213ПРИЛОЖЕНИЕСписък на вещества, които са от съществено значение за лечението на еднокопитни животниПериодът на изчакване за всяко от веществата, включени в следния списък, е шест месеца.Указание | Активно вещество | Основание и пояснение за употребата |Анестетици, аналгетици и вещества, използвани във връзка с анестезии—Седиране и премедикация (и антагонизъм) | Ацепромазин | Показания: премедикация преди обща анестезия, слабо седиране. Идентифициране на алтернативи: детомидин, ромифидин, ксилазин, диазепам, мидазолам. Специфични предимства: съществуват последователни доказателства, че ацепромазинът намалява риска от смърт от анестезия. Начинът на действие (върху лимбичната система) и уникалното качество на седирането не могат да се постигнат от алфа-2 агонист седативи (детомидин, ромифидин и ксилазин) или от бензодиазепините (диазепам, мидазолам). |Атипамезол | Показания: алфа-2 адреноцепторен антагонист, използван за реверсия на алфа-2 агонисти. Идентифициране на алтернативи: няма идентифицирани. Специфични предимства: само за лечение на свръхчувствителни екземпляри и голяма доза. Спешни медикаменти. Използва се особено в случаи на намаляване на дихателната дейност. |Диазепам | Показания: премедикация и стадий на заспиване при анастезия. Слаб транквилант (бензодиазепин) с минимални сърдечносъдови и дихателни странични ефекти. Антиконвулсант, основно средство за лечение на пристъпи. Идентифициране на алтернативи: ацепромазин, детомидин, ромифидин, ксилазин, мидазолам, примидон, фенитоин. Специфични предимства: в съвременната медицина, основна съставна част на протоколите за стадия на заспиване при анестезия със значителен опит при еднокопитни животни. Използван с кетамин при стадий на заспиване при анестезия, при което се получава крайно необходимо отпускане, което позволява гладко индуциране и интубиране. Начинът на действие (действа върху GABA рецептора) и уникалните свойства на транквилант без намаляване на сърдечната и дихателната дейност не могат да се постигнат от алфа-2 агонист седативите (детомидин, ромифидин и ксилазин) или от ацепромазина. |Мидазолам | Показания: премедикация и стадий на заспиване при анестезия. Слаб транквилант (бензодиазепин) с минимални сърдечносъдови и дихателни странични ефекти. Антиконвулсант за лечение на пристъпи, особено при възрастни коне с тетанус. Идентифициране на алтернативи: ацепромазин, детомидин, ромифидин, ксилазин, диазепам, примидон, фенитоин. Специфични предимства: подобен на диазепама, но разтворим във вода, което го прави подходящ за интравенозно инжектиране и крайно необходим за интравенозно вливане в комбинация с анестетици. Има по-кратко действие от диазепама. По-подходящ от диазепама за жребчета. Антиконвулсант, за лечение на пристъпи, особено при възрастни коне с тетанус — по-подходящ от диазепама за използване в продължение на няколко дни поради разтворимостта му във вода. Използван с кетамин при стадий на заспиване при анестезия, при което се получава крайно необходимото отпускане, което позволява гладко индуциране и интубиране. Начинът на действие (действа върху GABA рецептора) и уникалните свойства на транквилант без намаляване на сърдечната и дихателна дейност не могат да се постигнат от алфа-2 агонист седативите (детомидин, ромифидин и ксилазин) или от ацепромазина. |Налоксон | Показания: опиат антидот, спешен медикамент. Идентифициране на алтернативи: няма идентифицирани. Специфични предимства: няма налични алтернативи. |Пропофол | Показания: интравенозни анестетици. Стадий на заспиване при анестезия на жребчета. Идентифициране на алтернативи: инхалационни анестетици като севофлуран или изофлуран. Специфични предимства: бързо изчистващ се анестетик за инжектиране. Последните доклади доказват голямо подобрение в сърдечносъдовата стабилност и качество на възстановяването спрямо инхалационната анестезия. |Сармазенил | Показания: бензодиазепинов антагонист. Идентифициране на алтернативи: флумазенил. Специфични предимства: чиста реверсия на бензодиазепиновото седиране, изисквана след инфузия по време на пълна интравенозна анестезия. В сравнение с останалите потенциални кандидати за основни вещества най-голям клиничен опит има със сармазенил. |Тилетамин | Показания: дисоциативен анестетик подобен на кетамина, особено използван за полева анестезия. Използван в комбинация със золазепам Идентифициране на алтернативи: кетамин. Специфични предимства: Използването в комбинация със золазепам е важно в случаите, когато няма достъп до инхалационна анестезия, като например за полева анестезия. Комбинацията също е важна, когато анестезията в комбинация с кетамин е твърде краткотрайна. Типични приложения са кастрации, ларинготомии, отстраняване на периоста, изрязване на кисти или бучки, възстановяване на лицеви фрактури, поставяне на гипсова превръзка и зарастване на пъпна херния. |Золазепам | Показания: дисоциативен анестетик подобен на кетамина, особено използван за полева анестезия. Използван в комбинация със тилетамин. Идентифициране на алтернативи: кетамин. Специфични предимства: бензодиазепинов транквилант с по-продължително действие от диазепам и от мидазолам. Използването му с тилетамин е важно в случаите, когато няма достъп до инхалационна анестезия като например за полева анестезия. Комбинацията е важна, когато анестезията, в комбинация с кетамин, е твърде краткотрайна. Типични приложения са кастрации, ларинготомия, отстраняване на периоста, изрязване на кисти или бучки, възстановяване на лицеви фрактури, поставяне на гипсова превръзка и зарастване на пъпна херния. |—Хипотензия или дихателно стимулиране по време на анестезия | Добутамин | Показания: лечение на хипотензия по време на анестезия Идентифициране на алтернативи: допамин. Специфични предимства: положителна инотропна терапия, вероятно повече прилагана от допамина, но предпочитанията са различни. Конете обикновено развиват хипотензия по време на анестезия и поддържането на нормално кръвно налягане намалява вероятността от сериозна постоперативна рабдомиолиза. Добутаминът е безценно средство при инфилтрационна анестезия при конете. |Допамин | Показания: лечение на хипотензия по време на анестезия Идентифициране на алтернативи: добутамин. Специфични предимства: допаминът е необходим при коне, които не реагират на добутамин. При жребчета допаминът се предпочита пред добутамина. Допълнително е необходим за лечение на брадиаритмии, които са резистентни към атропин. |Ефедрин | Показания: лечение на хипотензия по време на анестезия Идентифициране на алтернативи: допамин, добутамин. Специфични предимства: необходим е когато допаминът и добутаминът са неефикасни. Уникален симпатомиметичен агент, който като структура е сходен с адреналина. Възможно е да се използва действието на катехоламините върху специфични рецептори в тялото в полза на болни еднокопитни животни, без да се използват няколко катехоламини, всеки от които действа върху различен рецепторен профил. Оттук ефедринът, който предизвиква освобождаване на норадреналин в нервните окончания, като по този начин увеличава сърдечната контрактилност и възпира хипотензията, се използва когато добутаминът и допаминът са неефикасни. Действието на ефедрина трае от няколко минути до часове и действа само след интравенозна инжекция, докато действието на добутамина и допамина трае само няколко секунди или минути и трябва да се прилагат чрез инфузия. |Гликопиролат | Показания: предотвратяване на брадикардия. Антихолинергик. Антихолинергиците са основно лечение за предотвратяване на парасимпатични ефекти като брадикардия и са обичайна съставна част при очната хирургия и хирургията на дихателните пътища. Идентифициране на алтернативи: атропин. Специфични предимства: гликопиролатът има ограничен централен ефект и е по-подходящ от атропина при коне в съзнание (преди и след анестезия). |Норадреналин (норепинефрин) | Показания: сърдечносъдова недостатъчност. Чрез инфузия се лекува сърдечносъдова недостатъчност при жребчета. Идентифициране на алтернативи: няма идентифицирани. Специфични предимства: катехоламиновият рецепторен профил на животното реагира точно на лекарства, които действат на различни места. Поради това, за постигане на точен ефект, се използва набор от катехоламини, които действат повече или по-малко изключително върху различни видове адренергични рецептори. Норадреналинът действа главно върху алфа-1 рецепторите и има съдосвивателен ефект върху артериолите, като по този начин увеличава кръвното налягане и поддържа централното кръвообращение. При жребчета норадреналинът обикновено е единствения катехоламин, който е ефективен при лечение на хипотензия. |—Аналгезия | Бупренорфин | Показания: аналгезия, използвана със седативи, като средство за обуздаване. Идентифициране на алтернативи: буторфанол, фентанил, морфин и петидин. Специфични предимства: частичен μ-агонист опиат аналгетик, действието на μ-рецепторите води до по-добра аналгезия от к-агонист опиати, като буторфанол. Аналгетик с дълготрайно действие. Поради частичната му агонистична характеристика има ограничени свойства да създава зависимост и подтиска дихателната функция. Опиатите с дълготрайно и краткотрайно действие имат различни указания, откъдето произтича и необходимостта от повече от едно алтернативно вещество като избор. |Фентанил | Показания: аналгезия. Идентифициране на алтернативи: буторфанол, бупренорфин, морфин и петидин. Специфични предимства: μ-агонист опиат, действието на μ-рецептора води до по-добра аналгезия от к-агонист опиати като буторфанол. Има много краткотрайно действие поради ускорения метаболизъм и екскреция. Фентанил е единственият опиат, използван при коне, който е подходящ за инфузия и поставяне на кожен пластир. Много ефикасен за манипулиране на болката. |Морфин | Показания: аналгезия. Идентифициране на алтернативи: буторфанол, бупренорфин, петидин и фентанил. Специфични предимства: пълен μ-агонист опиат аналгетик, действието на μ-рецептора води до най-добрата аналгезия. Използва се със седативи за обуздаване, използва се и за епидурална анестезия. Аналгетик със средносрочно действие. Морфинът е μ-опиат агонист с най-добра разтворимост за епидурално приложение. Осигурява дълготрайна аналгезия с малко системно действие при този начин на прилагане. Тази техника се използва широко в съвременната ветеринарна медицина за лечение на остра периоперативна и хронична болка. |Петидин | Показания: аналгезия. Идентифициране на алтернативи: буторфанол, бупренорфин, морфин и фентанил. Специфични предимства: μ-агонист опиат аналгетик около 10 пъти по-слаб от морфина. Опиат с краткотрайно действие, който е доказал своята ефикасност за лечение на спазматични колики при коне. Единствен опиат със спазмолитични свойства. Повече седиране и по-слаб потенциал да възбужда от останалите опиати при употреба при коне. |—Мускулни релаксанти и свързани с тях вещества | Атракуриум | Показания: мускулна релаксация по време на анестезия. Идентифициране на алтернативи: гуаифенезин. Специфични предимства: недеполяризиращ невромускулен блокиращ агент. Невромускулни блокиращи агенти се използват по-специално при очната и дълбоко коремната хирургия. За реверсия е необходимо да се използва едрофониум. Атракуриум и едрофониум са с най-пълните клинични данни. |Едрофониум | Показания: реверсия на мускулна релаксация, предизвикана от атракуриум Идентифициране на алтернативи: други холинестеразни инхибитори. Специфични предимства: холинестеразен инхибитор, особено необходим за реверсия на невромускулната блокада. Едрофониум е с най-малко странични ефекти сред холинестеразните инхибитори при конете. |Гуаифенезин | Показания: мускулна релаксация по време на анестезия. Идентифициране на алтернативи: атракуриум. Специфични предимства: основна алтернатива на алфа-2/кетамин режимите при конете, за които алфа-2-агентите и кетаминът са противопоказни, като например при коне, които не реагират на тези агенти, или коне, при които при предишно назначение са се появили противоположни реакции. Безценно средство в комбинация с кетамин и алфа-2 агенти за изключително безопасна полева анестезия, за която все още няма разработени ефективни алтернативни интравенозни техники. |—Инхалационни анестетици | Севофлуран | Показания: инхалационна анестезия за коне с фрактури на крайниците и други ортопедични травми и за индуциране на анестезия чрез маска при жребчета. Идентифициране на алтернативи: изофлуран, халотан, енфлуран. Специфични предимства: севофлуранът е инхалационен анестетик със слабо участие в метаболизма и бърза екскреция. Въпреки че в ЕС има максимално допустими граници на остатъчни вещества (MДГОВ) за изофлуран, изофлуранът не е подходящ за всички случаи на анестезия при конете, поради характерните му особености при възстановяване, когато възбудата може да доведе до счупване на крайник на коня. Севофлуранът е много важен за някои хирургични операции при конете, където е много важно възстановяването да премине гладко, тъй като е доказано, че с него се постига по-плавно, по-контролирано възстановяване при конете. Следователно е предпочитан пред изофлурана за коне с фрактури на крайниците и други ортопедични травми. Освен това севофлуранът е най-важен за стадия на заспиване при анестезия чрез маска при жребчета, тъй като не предизвиква дразнене като изофлурана, който дразни и по тази причина предизвиква кашлица и спиране на дишането. |—Локални анестетици | Бупивакаин | Показания: локална анестезия. Идентифициране на алтернативи: лидокаин. Специфични предимства: локален анестетик с продължително действие. За периоперативна аналгезия и лечение на хронична остра болка като ламинит е необходимо продължително действие. Бупивакаинът е локален анестетик с по-продължително действие от обикновено използвания лидокаин. Само лидокаинът осигурява приблизително един час локална анестезия. Добавянето на адреналин може да удължи ефекта до два часа, но съществува опасност от прекъсване на локалното кръвоснабдяване и поради това, в редица случаи тази комбинация е неподходяща. Бупивакаинът осигурява от четири до шест часа локална анестезия и поради това е много по-подходящ за постоперативна аналгезия и за справяне с ламинит, защото често е достатъчна само една инжекция; това е много важно за благосъстоянието, тъй като не се налага многократно инжектиране с лидокаин през час. Следователно локалните анестетици с по-краткотрайно действие не са подходящи за гореупоменатото, тъй като се налага многократно повтарящо се инжектиране с увеличаване на риска от обратни реакции и неприемливост от гледна точка на благосъстоянието на животните. |Оксибупрокаин | Показания: локална анестезия за очи. Идентифициране на алтернативи: други локални анестетици за очи като аметокаин, проксиметакаин. Специфични предимства: от останалите потенциални кандидати за основни вещества най-голям клиничен опит има с оксибупрокаин. |Прилокаин | Показания: локална анестезия преди интравенозна катетеризация. Идентифициране на алтернативи: няма идентифицирани. Специфични предимства: в специфични препарати (евтектична смес от локални анестетици) за локално прилагане върху кожата, където се абсорбират интрадермално за 40 минути. Използва се за улесняване на интравенозна катетеризация, особено при жребчета. |Сърдечносъдови медикаменти| Дигоксин | Показания: лечение на сърдечна недостатъчност. Идентифициране на алтернативи: няма идентифицирани. Специфични предимства: като допълнение дигоксинът е единственото средство за лечение на страничните ефекти от лечение с хинидин. || Хинидин сулфат и хинидин глюконат | Показания: лечение на сърдечна аритмия. Идентифициране на алтернативи: прокаинамид, пропанолол. Специфични предимства: антиаритмичен агент. Използва се рядко, но е важен терапевтичен избор за различните видове аритмии е необходим различен начин на действие. Избира се за лечение на артериална фибрилация. || Прокаинамид | Показания: лечение на сърдечна аритмия. Идентифициране на алтернативи: хинидин сулфат и хинидин глюконат, пропанолол. Специфични предимства: антиаритмичен агент. Използва се рядко, но е важен терапевтичен избор, за различните видове аритмии е необходим различен начин на действие. || Пропанолол | Показания: лечение на сърдечна аритмия. Идентифициране на алтернативи: хинидин сулфат и хинидин глюконат, прокаинамид. Специфични предимства: антихипертензия; използва се поради факта, че също има известно антиаритмично действие. Използва се рядко, но е важен терапевтичен избор. Поради различната патофизиология на аритмиите е много важно да се разполага с няколко лекарства с различно действие, за да може да се лекува конкретното състояние. Употребата на тези лекарства обикновено се изразява в еднократно лечение за връщане към нормалния ритъм, като понякога лечението се повтаря, но в много редки случаи. |Конвулсии| Фенитоин | Показания: антиконвулсивна терапия при жребчета. Лечение на рабдомиолиза. Лечение на шпат. Идентифициране на алтернативи: диазепам, примидон, натриев дантролен (за рабдомиолиза). Специфични предимства: основен антиконвулсант при жребчета. Фенитоин обикновено се добавя при лечение на пристъпи когато примидонът/фенобарбиталът не могат да овладеят пристъпите. Фенитоинът е агент, блокиращ калциевите канали, и е полезен при лечението на повторни форми на рабдомиолиза. || Примидон | Показания: антиконвулсна терапия при жребчета. Идентифициране на алтернативи: диазепам, фенитоин. Специфични предимства: примидон се назначава като последваща терапия след терапия с диазепам или като алтернатива. |Стомашно-чревни агенти| Бетанехол | Показания: лечение на илеус, лечение на гастродуоденални структури при жребчета, лечение на повторни запушвания на малкото дебело черво при възрастните. Идентифициране на алтернативи: неостигмин, метоклопрамид, цисаприд, еритромицин и други прокинетични вещества. Специфични предимства: бетанехолът е мускаринов холинергичен агонист, който стимулира ацетилхолиновите рецептори по гладката стомашно-чревна мускулатура и предизвиква контракциите ѝ. Доказано е, че увеличава изпразването на стомаха и цекума. Бетанехолът и метоклопрамидът са доказали полезното си действие при лечението на постоперативен илеус. || Диоктил натриев сулфосукинат | Показания: лечение на запушвания. Идентифициране на алтернативи: минерално масло. Специфични предимства: постига подобрено омекване на чревното съдържание в сравнение с минералното масло, тъй като позволява проникването на вода в запушващата фекална маса. || Метоклопрамид | Показания: лечение на постоперативен илеус. Идентифициране на алтернативи: бетанехол, неостигмин, цисаприд, еритромицин и други прокинетични вещества. Специфични предимства: Метоклопрамидът е субституиран бензамид с няколко начина на действие: 1. антагонист за допаминовите рецептори, 2. засилва освобождаването на ацетилхолин от вътрешните холинергични неврони и 3. има адренергично блокиращо действие. Ефикасен за възстановяване на стомашно-чревната координацията след операция и намалява общия обем, степента и продължителността на стомашен рефлукс. Метоклопрамидът е прокинетично лекарство, което действа повече в разположения в близост до средата на тялото стомашно-чревен тракт. Бетанехолът и метоклопрамидът са доказали полезното си действие при лечението на постоперативен илеус. || Пропантелин бромид | Показания: антиперисталтик. Идентифициране на алтернативи: атропин, лидокаин, даван интраректално като клизма. Специфични предимства: пропантелин бромидът е четворно синтетичен амониев антихолинергик, който инхибира стомашно-чревната двигателна способност и спазми и намалява отделянето на стомашна киселина. Също така инхибира действието на ацетилхолина в постганглийните нервни окончания на парасимпатичната нервна система. Неговото действие е сходно на това на атропина, въпреки че е по-продължително (шест часа). Пропантелин бромидът е важен избор за намаляване перисталтиката за предотвратяване разкъсвания на ректума при ректални палпации или за изследване и лечение на потенциални ректални разкъсвания, когато може да е трудно да се постигне ефикасност на лидокаиновата клизма. |Рабдомиолиза| Натриев дантролен | Показания: лечение на рабдомиолиза. Лечение на злокачествена хипертермия по време на анестезия. Идентифициране на алтернативи: фенитоин. Специфични предимства: дантроленът упражнява релаксиращо действие върху мускулите, като въздейства директно върху мускула, докато инхибира отделянето на калций от саркоплазмичния ретикулум, и по този начин предизвиква разпадане на връзката възбуда—контракции. Фенитоинът и натриевият дантролен са полезни при лечението на повторни форми на рабдомиолиза. |Антимикробиални средства—Инфекции, причинени от Klebseilla ssp. | Тикарцилин | Показания: лечение на инфекции, причинени от Klebseilla ssp. Идентифициране на алтернативи: няма идентифицирани. Специфични предимства: специфичен антибиотик за инфекции, причинени от Klebseilla ssp. |—Инфекции, причинени от Rhodococcus equi | Азитромицин | Показания: лечение на инфекции, причинени от Rhodococcus equi. Идентифициране на алтернативи: еритромицин. Специфични предимства: стандартно лечение в комбинация с рифампицин, което се понася по-добре от жребчетата от лечението с еритромицин. |Рифампицин | Показания: лечение на инфекции, причинени от Rhodococcus equi. Идентифициране на алтернативи: няма идентифицирани. Специфични предимства: лечение на Rhodococcus equi в комбинация с еритромицин или азитромицин. Лечение по избор. |—Септичен артрит | Амикацин | Показания: лечение на септичен артрит. Идентифициране на алтернативи: гентамицин или други аминогликозиди. Специфични предимства: понася се по-добре от жребчета, отколкото гентамицинът или други аминогликозиди |Лекарствени средства за дихателната система| Амброксол | Показания: стимулиране на повърхностно активното вещество при недоносени жребчета. Идентифициране на алтернативи: няма идентифицирани. Специфични предимства: няма налични алтернативи. || Ипратропиев бромид | Показания: разширение на бронха. Идентифициране на алтернативи: няма идентифицирани. Специфични предимства: антихолинергично действие. Необходим като терапевтичен избор, тъй като в някои случаи е по-ефикасен от бета-агонистите. || Оксиметазолин | Показания: лечение на назална едема. Идентифициране на алтернативи: фенилефрин. Специфични предимства: алфа-адреноцепторен агонист със силно вазоконстриктивно действие, който се предпочита пред фенилефрина поради факта, че има по-продължително действие. |Антипротозоални агенти| Изометамид | Показания: лечение на протозоен миоенцефалит по конете. Идентифициране на алтернативи: пириметамин. Специфични предимства: заболявания, които понякога не се поддават на лечение с пириметамин и поради това се налага да се използва алтернатива. || Пириметамин | Показания: лечение на протозоен миоенцефалит по конете. Идентифициране на алтернативи: изометамид. Специфични предимства: минимум 75 % успеваемост при използване в комбинация със сулфадиазин-сулфонамид. |Офталмологични медикаменти—Очни язви | Ацикловир | Показания: лечение на очни язви (антивирусно лекарствено средство). Локална употреба. Идентифициране на алтернативи: идоксуридин. Специфични предимства: ацикловирът, както и идоксуридинът, са доказали, че са еднакво ефикасни в лечението на улцеративен херпесен кератит, причинен от херпес вирус. |Идоксуридин | Показания: лечение на очни язви (антивирусно лекарствено средство). Локална употреба. Идентифициране на алтернативи: ацикловир. Специфични предимства: ацикловирът, както и идоксуридинът, са доказали, че са еднакво ефикасни в лечението на улцеративен херпесен кератит, причинен от херпес вирус. |—Глаукома | Фенилефрин | Показания: лечение на глаукома, епифора, назална едема и заклещвания на далака. Идентифициране на алтернативи: тропикамид (за глаукома), а за останалите няма идентифицирани. Специфични предимства: фенилефринът, както и тропикамидът, са доказали, че са еднакво ефикасни в лечението на глаукома. |Тропикамид | Показания: лечение на глаукома. Локална употреба. Идентифициране на алтернативи: фенилефрин. Специфични предимства: фенилефринът, както и тропикамидът, са доказали, че са еднакво ефикасни в лечението на глаукома. |Дорзоламид | Показания: лечение на глаукома, локална употреба. Идентифициране на алтернативи: латанопрост, тимолол малеат. Специфични предимства: специфичният му начин на действие като инхибитор на карбоанхидраза. Важен терапевтичен избор. |Латанопрост | Показания: лечение на глаукома. Локална употреба. Идентифициране на алтернативи: дорзоламид, тимолол малеат. Специфични предимства: специфичният му начин на действие като аналог на простагландин F2 алфа. Важен терапевтичен избор. |Тимолол малеат | Показания: лечение на глаукома. Тематична употреба. Идентифициране на алтернативи: дорзоламид, латанопрост. Специфични предимства: специфичният му начин на действие като неселективен блокиращ агент на бета-адренергичния рецептор; предизвиква вазоконстрикция, което от своя страна води до намаляване на воднистата течност. Важен терапевтичен избор. |Циклоспорин А | Показания: средство за подтискане на имунната система, използвано при лечението на автоимунни болести на окото. Идентифициране на алтернативи: няма идентифицирани. Специфични предимства: няма налични алтернативи. |Кеторолак | Показания: лечение на болки и възпаления на окото, нестероидно противовъзпалително лекарство, капки за очи, локална употреба. Идентифициране на алтернативи: няма идентифицирани. Обсъждане на специфични предимства: от останалите потенциални кандидати за основни вещества най-голям клиничен опит има с кеторолак. |Офлоксацин | Показания: лечение на инфекции на окото, устойчиви на обичайно използваните за лечение офталмологични антибиотици. Идентифициране на алтернативи: ципрофлоксацин, цефамандол, обичайно използваните за лечение офталмологични антибиотици. Специфични предимства: от останалите потенциални кандидати за основни вещества най-голям клиничен опит има с офлоксацин. За разлика от обичайно използваните за лечение офталмологични антибиотици офлоксацин следва да се използва само като резервен антибиотик в индивидуални случаи. |Флуоресцен | Показания: средство за диагностика на корнеални улцерации; локална употреба. Идентифициране на алтернативи: Роз Бенгал. Специфични предимства: Роз Бенгал има известно антивирусно действие, докато флуоресценът няма значително въздействие върху размножаването на вирусите. Така диагностичната употреба на Роз Бенгал преди култивиране на вирус може да попречи на отчитането на положителен резултат. Поради това, когато се планира култивиране на вирус, флуоресценът е по-подходящото средство за диагностика. |Роз Бенгал | Показания: средство за диагностика на начални корнеални увреждания; локална употреба. Идентифициране на алтернативи: флуоресцен. Специфични предимства: Роз Бенгал е по-подходящото средство за диагностика за установяване на корнеални увреждания в съвсем ранен стадий. |Хидроксипропил метилцелулоза | Показания: корнеална защита; локална употреба. Идентифициране на алтернативи: няма идентифицирани. Специфични предимства: няма налични алтернативи. |Хиперлипемия| Инсулин | Показания: лечение на хиперлипемия, използван в комбинация с глюкозна терапия; диагностика на метаболитни заболявания. Идентифициране на алтернативи: няма идентифицирани. Специфични предимства: няма налични алтернативи. |Гъбични инфекции| Гризеофулвин | Показания: систематична противогъбична употреба. Лечение на трихофития. Идентифициране на алтернативи: няма идентифицирани. Специфични предимства: когато се дава перорално, гризеофулвин действа добре срещу трихофитията, микроспорума и епидермофитията. || Кетоконазол | Показания: систематична противогъбична употреба. Лечение на гъбичната пневмония и микоза на гърлената торбичка. Идентифициране на алтернативи: други азоли, като например итраконазол. Специфични предимства: от останалите потенциални кандидати за основни вещества най-голям клиничен опит има с кетоконазола. || Миконазол | Показания: лечение на гъбични инфекции на окото. Идентифициране на алтернативи: няма идентифицирани. Специфични предимства: локална употреба върху засегнатото око, по-широкоспектърно противогъбично действие и/или по-малко дразнене от останалите противогъбични агенти. || Нистатин | Показания: лечение на гъбични инфекции на окото и на гениталния тракт. Идентифициране на алтернативи: няма идентифицирани. Специфични предимства: специфично действие срещу гъбични инфекции. |Разни| Хондроитин сулфат | Показания: лечение на хрущяли. Хондропротекция. Лечение на артрит. Идентифициране на алтернативи: няма идентифицирани. Специфични предимства: клиничните подобрения вероятно се дължат на противовъзпалителните действия, включително задържане на синтеза на PGE2 и задържане на отделянето на цитокин. || Домперидон | Показания: агалактия при кобили. Идентифициране на алтернативи: няма идентифицирани. Специфични предимства: допаминов антагонист и повишава производството на пролактин. Окситоцин не е подходяща алтернатива, тъй като предизвиква изтичане на мляко за разлика от повишеното производство на мляко, което е целта на терапията с домперидон. Освен това окситоцин често предизвиква стомашни болки, ако се използва в големи дози. || Хидроксиетилова скорбяла | Показания: заместване на колоидален обем. Идентифициране на алтернативи: няма идентифицирани. Специфични предимства: практична и лесно набавяща се алтернатива на кръв или плазма. || Имипрамин | Показания: фармакологично индуцирана еякулация при жребци с нарушена еякулация. Идентифициране на алтернативи: няма идентифицирани. Специфични предимства: няма налични алтернативи. || Хормон, произвеждащ тиротропин | Показания: диагноза, използвана за потвърждаване на нарушения във функцията на щитовидната жлеза или на хипофизата. Идентифициране на алтернативи: няма идентифицирани. Специфични предимства: няма налични алтернативи. || Бариев сулфат | Показания: радиографски контрастен агент, използван за хранопроводни и стомашночревни контрастни изследвания. Идентифициране на алтернативи: няма идентифицирани. Специфични предимства: няма налични алтернативи. || Иохексол | Показания: радиографски контрастен агент, използван за изследвания на долния уринарен тракт, за артрография, миелография, сино- или фистулография и дакриоцистография. Идентифициране на алтернативи: иопамидол. Специфични предимства: нейонен слабоосмоларен контрастен агент. Иохексолът и иопамидолът са еднакво допустими. || Иопамидол | Показания: радиографски контрастен агент, използван за изследвания на долния уринарен тракт, за артрография, миелография, сино- или фистулография и дакриоцистография. Идентифициране на алтернативи: иохексол. Специфични предимства: нейонен слабоосмоларен контрастен агент. Иохексолът и иопамидолът са еднакво допустими. |--------------------------------------------------